02009R0669 — ET — 17.10.2019 — 038.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EÜ) nr 669/2009, 24. juuli 2009, millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ (EMPs kohaldatav tekst) (ELT L 194 25.7.2009, lk 11)

Muudetud:





Parandatud:









▼B

KOMISJONI MÄÄRUS (EÜ) nr 669/2009,

24. juuli 2009,

millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ

(EMPs kohaldatav tekst)







Artikkel 1

Sisu

Käesolevas määruses sätestatakse määruse (EÜ) nr 882/2004 artikli 15 lõike 5 kohased kõrgendatud rangusastmega kontrollimise korraldamise eeskirjad käesoleva määruse I lisas loetletud mitteloomse sööda ja toidu impordi suhtes kõnealuse määruse I lisas viidatud territooriumidele sisenemise kohtades.

Artikkel 2

I lisa ajakohastamine

I lisas esitatud nimekirja koostamisel ja korrapärasel ajakohastamisel tuleb arvesse võtta vähemalt järgmisi teabeallikaid:

a) toidu - ja söödaalase kiirhoiatussüsteemi kaudu saadud teateid;

b) Toidu - ja Veterinaarameti avaldatud aruandeid ja teavet;

c) kolmandate riikide avaldatud aruandeid ja teavet;

d) teabevahetust komisjoni, liikmesriikide ja Euroopa Toiduohutusameti vahel;

e) teaduslikke hinnanguid (vajaduse korral).

▼M29

I lisas esitatud nimekirja tuleb ajakohastada korrapäraselt ning vähemalt kord poolaastas.

▼B

Artikkel 3

Mõisted

Käesoleva määruse kohaldamisel kasutatakse järgmisi mõisteid:

▼M39

a) „ühine sisenemisdokument” – dokument, mille näidisvorm on esitatud II lisas ja mille peab artikli 6 kohaselt täitma sööda- ja toidukäitleja või tema esindaja ning ametliku kontrollimise teostamist kinnitav pädev asutus;

▼B

b) „määratud sisenemiskoht” – määruse (EÜ) nr 882/2004 artikli 17 lõike 1 esimeses taandes kirjeldatud sisenemiskoht kõnealuse määruse I lisas viidatud territooriumidele. ►M34 Juhul kui kolmandast riigist liitu meritsi või õhutranspordiga saabuvad saadetised laaditakse maha selleks, et need samas sadamas või samas lennujaamas laadida vastavalt teisele laevale või teise õhusõidukisse saadetiste edasitoimetamiseks ühte määruse (EÜ) nr 882/2004 I lisas osutatud territooriumil asuvasse teise sadamasse või lennujaama, on määratud sisenemiskohaks viimasena nimetatud sadam või lennujaam; ◄

c) „saadetis” – käesoleva määruse I lisas loetletud sama tooteklassi või -liigi mitteloomse sööda või toidu kogus, mille suhtes kehtivad samad dokumendid ja mida veetakse sama transpordivahendiga samast kolmandast riigist või vastava riigi osast.

Artikkel 4

Määratud sisenemiskohtade miinimumnõuded

Ilma et see piiraks artiklis 19 sätestatut, peab määratud sisenemiskohtades olema vähemalt:

a) piisav arv sobiva kvalifikatsiooniga ja kogenud töötajaid saadetiste ettenähtud kontrollimiseks;

b) asjakohased ruumid, kus pädev asutus saab vajalikku kontrollimist korraldada;

c) üksikasjalikud juhendid analüüsiks proovide võtmise ja kooskõlas määruse (EÜ) nr 882/2004 artikli 12 lõikega 1 määratud laboratooriumisse („määratud labor”) saatmise kohta;

d) ruumid saadetiste (ja konteinersaadetiste) nõuetekohaseks hoidmiseks kinnipidamise ajal, kui oodatakse punktis c osutatud analüüside tulemusi, ning piisav arv laoruume, sh külmhooneid juhuks, kui saadetist peab hoidma kindlaksmääratud temperatuuril;

e) seadmed mahalaadimiseks ja analüüsiks proovide võtmiseks;

f) vajaduse korral võimalus saadetis varjualuses maha laadida ja sellest analüüsideks proove võtta;

g) määratud labor, kus on võimalik punktis c osutatud analüüse teha ja mis asub kohas, kuhu saab proove kiiresti saata.

Artikkel 5

Määratud sisenemiskohtade nimekiri

Iga I lisas nimetatud toote kohta peavad liikmesriigid määratud sisenemiskohtade nimekirja ja avalikustavad need Internetis. Liikmesriigid teatavad komisjonile nende nimekirjade Interneti-aadressid.

Teabe eesmärgil esitab komisjon oma veebisaidil viidad riikide nimekirjadele.

Artikkel 6

Eelnev saadetistest teatamine

Saadetiste eest vastutavad sööda- ja toidukäitlejad või nende esindajad teevad eelnevalt teatavaks eeldatava kuupäeva ja kellaaja, millal saadetis peaks määratud sisenemiskohta saabuma, ning saadetise laadi.

▼C1

Selleks täidavad nad ühise sisenemisdokumendi I osa ja saadavad selle vähemalt üks tööpäev enne saadetise tegelikku saabumist määratud sisenemiskoha pädevale asutusele.

▼B

Artikkel 7

Ühise sisenemisdokumendi keel

Ühine sisenemisdokument koostatakse määratud sisenemiskoha liikmesriigi ametlikus keeles või ühes selle ametlikest keeltest.

Liikmesriik võib siiski nõustuda ühise sisenemisdokumendi koostamisega mõnes teises ühenduse ametlikus keeles.

▼M39

Artikkel 7a

E-CVED täitmise nõuded

1. Kui kasutatakse e-CVED-d, tuleb see täita süsteemis TRACES ja see peab vastama kõigile järgmistele nõuetele:

a) see vastab III lisa 2. osas esitatud näidisele;

b) see on allkirjastatud veose eest vastutava ettevõtja elektroonilise allkirjaga;

c) see on allkirjastatud ametliku inspektori täiustatud või kvalifitseeritud e-allkirjaga:

i) kas määratud sisenemiskohas või

ii) impordiks määratud tollipunktis või

iii) artikli 19 lõikes 1 sätestatud kontrollpunktis üleminekuperioodi jooksul;

d) sellel on väljaandva pädeva asutuse, kuhu ametlik inspektor kuulub, täiustatud või kvalifitseeritud e-templi jäljend;

e) see on süsteemis TRACES varustatud täiustatud või kvalifitseeritud e-templi jäljendiga.

2. Iga lõikes 1 osutatud toiming on varustatud kvalifitseeritud e-ajatempli jäljendiga.

▼B

Artikkel 8

Kõrgendatud rangusastmega ametlik kontrollimine määratud sisenemiskohtades

1. Määratud sisenemiskoha pädev asutus korraldab viivitamata:

a) kõigi saadetiste dokumentide kontrollimise kahe tööpäeva jooksul pärast saadetise saabumist määratud sisenemiskohta, kui ei teki ettenägematuid ja vältimatuid olukordi;

b) identsuse ja füüsilise kontrollimise, sh laboratoorsed analüüsid, I lisas esitatud sagedusega ja viisil, mis ei võimalda sööda- ja toidukäitlejatel või nende esindajatel ennustada, kas konkreetset saadetist võidakse vastavalt kontrollida või mitte; füüsilise kontrollimise tulemused peavad olema kättesaadavad niipea, kui tehniliselt võimalik.

2. Pärast lõikega 1 ette nähtud kontrollimise lõpuleviimist teeb pädev asutust järgmist:

a) täidab ühise sisenemisdokumendi II osa ning pädeva asutuse vastutav ametnik kinnitab templi ja allkirjaga dokumendi originaali;

b) teeb allkirjastatud ja templiga varustatud ühisest sisenemisdokumendist koopia ja säilitab selle.

Ühise sisenemisdokumendi originaal on saadetisega edasisel veol kaasas, kuni saadetis jõuab sisenemisdokumendil märgitud sihtkohta.

Määratud sisenemiskoha pädev asutus võib lubada saadetise edasitoimetamist enne füüsilise kontrollimise tulemuste selgumist. Kui luba on antud, teavitab määratud sisenemiskoha pädev asutus sihtkoha pädevat asutust ja kehtestatakse asjakohane kord, et tagada saadetiste viibimine pädevate ametiasutuste pideva kontrolli all ning et saadetisi ei ole kogu kontrollimise ajal võimalik mis tahes viisil avada.

Juhul kui saadetist transporditakse enne füüsilise kontrollimise tulemuste selgumist, tuleb selleks väljastada sisenemisdokumendi originaali kinnitatud koopia.

Artikkel 9

Eriasjaolud

1. Asjaomase liikmesriigi taotlusel võib komisjon lubada geograafiliste piirangute tingimustes tegutsevate määratud sisenemiskohtade pädevatel ametiasutustel korraldada füüsilist kontrollimist sööda- ja toidukäitlejate ruumides, kui on täidetud järgmised tingimused:

a) see ei kahjusta kontrollimise tõhusust määratud sisenemiskohtades;

b) ruumid vastavad artiklis 4 sätestatud nõudmistele ja liikmesriik on nende kasutamise kõnealuseks otstarbeks heaks kiitnud;

c) on kehtestatud asjakohane kord, et tagada alates saadetise määratud sisenemiskohta saabumise hetkest selle viibimine määratud sisenemiskohtade pädevate ametiasutuste pideva kontrolli all ning et saadetisi ei ole kogu kontrollimise ajal võimalik mis tahes viisil avada.

▼M33

2. Erandina artikli 8 lõikest 1 võib komisjon I lisas loetletud toote puhul erandjuhul ette näha, et vajaduse korral võib sellise toote saadetise identsuse ja füüsilise kontrollimise viia läbi sisenemisdokumendil märgitud sihtkoha pädev asutus sööda- ja toidukäitleja ruumides, kui on täidetud lõike 1 punktides b ja c sätestatud tingimused ning järgmised tingimused:

a) proovide võtmine määratud sisenemiskohas tooks toote suurest riknevusest või pakendi eriomadustest tulenevalt vältimatult kaasa suure toiduohutusriski või toote liiga ulatusliku kahjustumise;

b) määratud sisenemiskoha pädev asutus ja füüsilist kontrolli tegev pädev asutus on kehtestanud asjakohase koostöökorra, millega tagatakse, et:

i) saadetist ei ole kogu kontrollimise ajal võimalik ühelgi viisil avada;

ii) artiklis 15 sätestatud aruandlusnõuded on täidetud.

▼B

Artikkel 10

Vabasse ringlusse lubamine

▼C1

Saadetiste vabasse ringlusse lubamiseks peab sööda- ja toidukäitleja või tema esindaja esitama tollile ühise sisenemisdokumendi või selle elektroonilise ekvivalendi, mille pädev asutus on korrektselt täitnud pärast kõiki artikli 8 lõikega 1 ettenähtud kontrollimisi ja füüsilise kontrollimise soodsa tulemuse selgumist (kui kõnealune kontrollimine on ette nähtud).

▼B

Artikkel 11

Sööda- ja toidukäitlejate kohustused

Kui saadetise eriomadused seda nõuavad, peavad sööda- ja toidukäitleja või tema esindaja tegema pädevale asutusele kättesaadavaks:

a) piisavad inimressursid ja logistika saadetise mahalaadimiseks, et saaks korraldada ametlikku kontrollimist;

b) eriveo ja/või eripakendi puhul proovi võtmiseks vajaliku varustuse, kui proovivõtmise standardvarustus ei võimalda nõuetekohaselt proove võtta.

Artikkel 12

Saadetiste osadeks jagamine

Saadetisi ei jagata osadeks enne, kui kõrgendatud rangusastmega ametlik kontrollimine on lõpule viidud ja pädev asutus on täitnud ühise sisenemisdokumendi artikli 8 kohaselt.

Kui saadetis jagatakse, peab kuni kauba vabasse ringlusesse lubamiseni olema iga saadetise osaga kaasas pädeva asutuse kinnitatud ühise sisenemisdokumendi koopia.

▼M34

Artikkel 13

Nõuetele mittevastavus

1. Kui ametliku kontrollimise käigus tuvastatakse nõuetele mittevastavus, täidab pädeva asutuse vastutav ametnik ühise sisenemisdokumendi III osa ja võetakse määruse (EÜ) nr 882/2004 artiklite 19, 20 ja 21 kohased meetmed.

2. Kui määratud sisenemiskoha pädev asutus ei luba I lisas loetletud sööta või toitu sisaldava saadetise sissetoomist määruses (EÜ) nr 396/2005 sätestatud jääkide piirnormidele mittevastavuse tõttu, teatab ta kohe sellisest piiril tagasilükkamisest vastavalt määruse (EÜ) nr 882/2004 artikli 19 lõikele 3.

▼B

Artikkel 14

Lõivud

1. Liikmesriigid tagavad käesoleva määrusega ette nähtud kõrgendatud rangusastmega ametliku kontrollimise käigus tekkinud lõivude kogumise kooskõlas määruse (EÜ) nr 882/2004 artikli 27 lõikega 4 ja kõnealuse määruse VI lisas sätestatud kriteeriumidega.

2. Saadetise eest vastutavad sööda- ja toidukäitlejad või nende esindajad tasuvad lõikes 1 osutatud lõivud.

Artikkel 15

Aruandlus komisjonile

1. I lisas loetletud mitteloomse sööda ja toidu pidevaks hindamiseks edastavad liikmesriigid komisjonile saadetiste aruande.

▼M29

Nad esitavad nimetatud aruande kord poolaastas igale poolaastale järgneva kuu lõpuks.

▼B

2. Aruanne peab sisaldama järgmist teavet:

a) iga saadetise üksikasju, sh:

i) iga saadetise netokaal;

ii) iga saadetise päritoluriik;

b) saadetiste arv, millest on võetud analüüside tarbeks proove;

c) artikli 8 lõikes 1 sätestatud kontrollimise tulemused;

3. Komisjon kogub lõike 2 kohased aruanded kokku ja teeb need kättesaadavaks liikmesriikidele.

▼M36

4. Lõigetes 1 ja 2 sätestatud aruandluskohustus loetakse täidetuks juhul, kui liikmesriigid registreerivad käesoleva määruse kohaselt välja antud ühtsed sisseveodokumendid TRACESis lõikes 1 sätestatud aruandlusperioodi jooksul.

▼B

Artikkel 16

Otsuse 2006/504/EÜ muudatused

Komisjoni otsust 2006/504/EÜ muudetakse järgmiselt:

1) artikli 1 punkti a alapunktid iii, iv ja v jäetakse välja;

2) artikli 5 lõike 2 punkt a asendatakse järgmisega:

„a) Brasiiliast pärit toiduainete puhul igast partiist”;

3) artikli 7 lõige 3 jäetakse välja.

Artikkel 17

Otsuse 2005/402/EÜ kehtetuks tunnistamine

Komisjoni otsus 2005/402/EÜ tunnistatakse kehtetuks.

Artikkel 18

Kohaldamine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Määrust hakatakse kohaldama 25. jaanuarist 2010.

▼M1

Artikkel 19

Üleminekumeetmed

▼M36

1. Juhul, kui määratud sisenemiskohas puuduvad artikli 8 lõike 1 punkti b kohaseks identsus- ja füüsilisteks kontrollimisteks nõutavad vahendid, võib kuni 13. detsembrini 2019 enne kaupade vabasse ringlusse lubamist nimetatud kontrollimist korraldada mõnes teises sama liikmesriigi kontrollpunktis, millele pädev asutus on vastava loa andnud, kui kontrollpunkt vastab artiklis 4 sätestatud miinimumnõuetele.

▼M1

2. Liikmesriigid teevad oma veebisaidi kaudu üldsusele teatavaks kooskõlas lõikega 1 loa saanud kontrollpunktid.

▼B

Käesolev määrus on tervikuna siduv ja vahetult kohaldatav kõikides liikmesriikides.

▼M38









I LISA

Mitteloomne sööt ja toit, mille suhtes nähakse ette kõrgendatud rangusastmega ametlik kontrollimine määratud sisenemiskohas







Sööt ja toit (kavandatud kasutusotstarve) CN-kood (1) TARICi alamrubriik Päritoluriik Oht Identsuskontrollide ja füüsiliste kontrollide sagedus (%) — Koorimata maapähklid — 1202 41 00 Boliivia (BO) Aflatoksiinid 50 — Kooritud maapähklid — 1202 42 00 — Maapähklivõi — 2008 11 10 — Muul viisil töödeldud või konserveeritud maapähklid (Sööt ja toit) — 2008 11 91 ; 2008 11 96 ; 2008 11 98 — Must pipar (Piper) (Toit – purustamata ja jahvatamata) ex 0904 11 00 10 Brasiilia (BR) Salmonella (2) 20 Taralõnga (Lycium barbarum L.) marjad (Toit – värske, jahutatud või kuivatatud) ex 0813 40 95 ; ex 0810 90 75 10 10 Hiina (CN) Pestitsiidijäägid (3) (4) (5) 20 Paprika (Capsicum annuum) (Toit – purustatud või jahvatatud) ex 0904 22 00 11 Hiina (CN) Salmonella (2) 20 Tee, lõhna- või maitseainetega või ilma (Toit) 0902 Hiina (CN) Pestitsiidijäägid (3) (6) 20 Baklažaanid (Solanum melongena) (Toit – värske või jahutatud) 0709 30 00 Dominikaani Vabariik (DO) Pestitsiidijäägid (3) 20 — Paprika (Capsicum annuum) — 0709 60 10 ; 0710 80 51 Dominikaani Vabariik (DO) Pestitsiidijäägid (3) (7) 50 — Piprad (v.a paprika) (Capsicum spp.) — ex 0709 60 99 ; ex 0710 80 59 20 20 — Spargeload (Vigna unguiculata ssp. sesquipedalis, vigna unguiculata ssp. unguiculata) (Toit – värske, jahutatud või külmutatud) — ex 0708 20 00 ; ex 0710 22 00 10 10 — Paprika (Capsicum annuum) — 0709 60 10 ; 0710 80 51 Egiptus (EG) Pestitsiidijäägid (3) (8) 20 — Piprad (v.a paprika) (Capsicum spp.) (Toit – värske, jahutatud või külmutatud) — ex 0709 60 99 ; ex 0710 80 59 20 20 Seesamiseemned (Toit – värske või jahutatud) 1207 40 90 Etioopia (ET) Salmonella (2) 50 — Koorimata sarapuupähklid — 0802 21 00 Gruusia (GE) Aflatoksiinid 50 — Kooritud sarapuupähklid — 0802 22 00 — Sarapuupähklitest valmistatud peen- ja jämejahu ning pulber — ex 1106 30 90 40 — Muul viisil töödeldud või konserveeritud sarapuupähklid (Toit) — ex 2008 19 19 ; ex 2008 19 95 ; ex 2008 19 99 30 20 30 Palmiõli (Toit) 1511 10 90 ; 1511 90 11 ; Ghana (GH) Sudaanvärvained (9) 50 ex 1511 90 19 ; 90 1511 90 99 Söödav muskushibisk (Toit – värske, jahutatud või külmutatud) ex 0709 99 90 ; ex 0710 80 95 20 30 India (IN) Pestitsiidijäägid (3) (10) 10 Piprad (v.a paprika) (Capsicum spp.) (Toit – värske, jahutatud või külmutatud) ex 0709 60 99 ; ex 0710 80 59 20 20 India (IN) Pestitsiidijäägid (3) (11) 20 Aeduba (Vigna spp., Phaseolus spp.) (Toit – värske või jahutatud) 0708 20 Keenia (KE) Pestitsiidijäägid (3) 5 Lehtseller (Apium graveolens) (Toit – värske või jahutatud) ex 0709 40 00 20 Kambodža (KH) Pestitsiidijäägid (3) (12) 50 Spargeload (Vigna unguiculata ssp. sesquipedalis, vigna unguiculata ssp. unguiculata) (Toit – värske, jahutatud või külmutatud) ex 0708 20 00 ; ex 0710 22 00 10 10 Kambodža (KH) Pestitsiidijäägid (3) (13) 50 Naeris (Brassica rapa ssp. rapa) (Toit – äädika või äädikhappega toiduks valmistatud või konserveeritud) ex 2001 90 97 ; 11 ; 19 Liibanon (LB) Rodamiin B 50 Naeris (Brassica rapa ssp. rapa) (Toit – soolvee või sidrunhappega toiduks valmistatud või konserveeritud, külmutamata) ex 2005 99 80 93 Liibanon (LB) Rodamiin B 50 Piprad (v.a paprika) (Capsicum spp.) (Toit – kuivatatud, röstitud, purustatud või jahvatatud) 0904 21 10 ; Sri Lanka (LK) Aflatoksiinid 50 ex 0904 21 90 ; 20 ex 0904 22 00 ; 11 ; 19 ex 2008 99 99 79 — Koorimata maapähklid — 1202 41 00 Madagaskar (MG) Aflatoksiinid 50 — Kooritud maapähklid — 1202 42 00 — Maapähklivõi — 2008 11 10 — Muul viisil töödeldud või konserveeritud maapähklid (Sööt ja toit) — 2008 11 91 ; 2008 11 96 ; 2008 11 98 Jaka (Artocarpus heterophyllus) (Toit – värske) ex 0810 90 20 20 Malaisia (MY) Pestitsiidijäägid (3) 20 Seesamiseemned (Toit – värske või jahutatud) 1207 40 90 Nigeeria (NG) Salmonella (2) 50 Piprad (v.a paprika) (Capsicum spp.) (Toit – värske, jahutatud või külmutatud) ex 0709 60 99 ; ex 0710 80 59 20 20 Pakistan (PK) Pestitsiidijäägid (3) 20 Vaarikad (Toit – külmutatud) ex 0811 20 11 ; ex 0811 20 19 ; 0811 20 31 10 10 Serbia (RS) Noroviirus 10 Seesamiseemned (Toit – värske või jahutatud) 1207 40 90 Sudaan (SD) Salmonella (2) 50 Arbuusi (Egusi, Citrullus spp.) seemned ja nendest saadud tooted (Toit) ex 1207 70 00 ; ex 1208 90 00 ; ex 2008 99 99 10 10 50 Sierra Leone (SL) Aflatoksiinid 50 — Koorimata maapähklid — 1202 41 00 Senegal (SN) Aflatoksiinid 50 — Kooritud maapähklid — 1202 42 00 — Maapähklivõi — 2008 11 10 — Muul viisil töödeldud või konserveeritud maapähklid (Sööt ja toit) — 2008 11 91 ; 2008 11 96 ; 2008 11 98 Naeris (Brassica rapa ssp. rapa) (Toit – äädika või äädikhappega toiduks valmistatud või konserveeritud) ex 2001 90 97 ; 11 ; 19 Süüria (SY) Rodamiin B 50 Naeris (Brassica rapa ssp. rapa) (Toit – soolvee või sidrunhappega toiduks valmistatud või konserveeritud, külmutamata) ex 2005 99 80 93 Süüria (SY) Rodamiin B 50 Piprad (v.a paprika) (Capsicum spp.) (Toit – värske, jahutatud või külmutatud) ex 0709 60 99 ; ex 0710 80 59 20 20 Tai (TH) Pestitsiidijäägid (3) (14) 10 — Kuivatatud aprikoosid — 0813 10 00 Türgi (TR) Sulfitid (16) 10 — Muul viisil töödeldud või konserveeritud aprikoosid (15) (Toit) — 2008 50 61 Kuivatatud viinamarjad (sealhulgas katki lõigatud või pastaks purustatud kuivatatud täiendavalt töötlemata viinamarjad) (Toit) 0806 20 Türgi (TR) Ohratoksiin A 5 Sidrunid (Citrus limon, Citrus limonum) (Toit – värske, jahutatud või kuivatatud) 0805 50 10 Türgi (TR) Pestitsiidijäägid (3) 10 Granaatõunad (Toit – värske või jahutatud) ex 0810 90 75 30 Türgi (TR) Pestitsiidijäägid (3) (17) 10 Paprika (Capsicum annuum) (Toit – värske, jahutatud või külmutatud) 0709 60 10 ; 0710 80 51 Türgi (TR) Pestitsiidijäägid (3) (18) 10 Lõpptarbija jaoks turule lastud töötlemata toored, peenestatud, jahvatatud, purustatud või hakitud aprikoosituumad (19) (20) (Toit) ex 1212 99 95 20 Türgi (TR) Tsüaniid 50 Piprad (v.a paprika) (Capsicum spp.) (Toit – värske, jahutatud või külmutatud) ex 0709 60 99 ex 0710 80 59 20 20 Uganda (UG) Pestitsiidijäägid (3) 20 Seesamiseemned (Toit – värske või jahutatud) 1207 40 90 Uganda (UG) Salmonella (2) 50 — Koorimata maapähklid — 1202 41 00 Ameerika Ühendriigid (US) Aflatoksiinid 10 — Kooritud maapähklid — 1202 42 00 — Maapähklivõi — 2008 11 10 — Muul viisil töödeldud või konserveeritud maapähklid (Sööt ja toit) — 2008 11 91 ; 2008 11 96 ; 2008 11 98 — Koorimata pistaatsiapähklid — 0802 51 00 Ameerika Ühendriigid (US) Aflatoksiinid 10 — Kooritud pistaatsiapähklid — 0802 52 00 — Röstitud pistaatsiapähklid (Toit) — ex 2008 19 13 ; ex 2008 19 93 20 20 — Kuivatatud aprikoosid — 0813 10 00 Usbekistan (UZ) Sulfitid (16) 50 — Muul viisil töödeldud või konserveeritud aprikoosid (15) (Toit) — 2008 50 61 — Koriandrilehed — ex 0709 99 90 72 Vietnam (VN) Pestitsiidijäägid (3) (21) 50 — Basiilik (püha basiilik, vürtsbasiilik) — ex 1211 90 86 20 — Münt — ex 1211 90 86 30 — Aedpetersell (Toit – värske või jahutatud) — ex 0709 99 90 40 Söödav muskushibisk (Toit – värske, jahutatud või külmutatud) ex 0709 99 90 ex 0710 80 95 20 30 Vietnam (VN) Pestitsiidijäägid (3) (21) 50 Piprad (v.a paprika) (Capsicum spp.) (Toit – värske, jahutatud või külmutatud) ex 0709 60 99 ; ex 0710 80 59 20 20 Vietnam (VN) Pestitsiidijäägid (3) (21) 50 (1) Kui mõne CN-koodi alla kuuluvate toodete hulgast on vaja kontrollida üksnes teatavaid tooteid, on CN-koodile lisatud märge „ex”. (2) Standardmeetod EN ISO 6579-1 või meetod, mis on valideeritud nimetatud standardmeetodi alusel EN ISO 16140-2 protokolli kohaselt. (3) Vähemalt nende pestitsiidide jäägid, mis on loetletud Euroopa Parlamendi ja nõukogu 23. veebruari 2005. aasta määruse (EÜ) nr 396/2005 (taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta) (ELT L 70, 16.3.2005, lk 1) artikli 29 lõike 2 kohaselt vastu võetud kontrolliprogrammis ja mida saab analüüsida mitme jäägi samaaegset määramist võimaldava GC-MSil ja LC-MSil põhineva meetodiga (pestitsiidide esinemist tuleb kontrollida ainult taimsetes toodetes või nende pinnal). (4) Amitraasijäägid. (5) Nikotiinijäägid. (6) Tolfeenpüraadijäägid. (7) Järgmiste pestitsiidide jäägid: atsefaat, aldikarb (aldikarbi, selle sulfoksiidi ja sulfooni summa, väljendatud aldikarbina), amitraas (amitraas, sealhulgas 2,4-dimetüülaniliinijääki sisaldavad metaboliidid, väljendatud amitraasina), diafentiuroon, dikofool (p,p′- ja o,p′-isomeeri summa), ditiokarbamaadid (ditiokarbamaadid, väljendatud CS2-na, sealhulgas maneeb, mankotseeb, metiraam, propineeb, tiraam ja tsiraam) ning metiokarb (metiokarbi ning metiokarbsulfoksiidi ja -sulfooni summa, väljendatud metiokarbina). (8) Järgmiste pestitsiidide jäägid: dikofool (p,p′- ja o,p′-isomeeri summa), dinotefuraan, folpeet, prokloraas (prokloraasi ja selle 2,4,6-triklorofenooli sisaldavate metaboliitide summa, väljendatud prokloraasina), metüültiofanaat ja triforiin. (9) Käesolevas lisas tähistatakse nimetusega „sudaanvärvained” järgmisi kemikaale: i) sudaan I (CASi number 842–07-9); ii) sudaan II (CASi number 3118-97–6); iii) sudaan III (CASi number 85–86-9); iv) sarlakpunane või sudaan IV (CASi number 85–83-6). (10) Diafentiuroonijäägid. (11) Karbofuraanijäägid. (12) Fentoaadijäägid. (13) Kloorbufaamijäägid. (14) Järgmiste pestitsiidide jäägid: formetanaat (formetanaadi ja selle soolade summa, väljendatud formetanaatvesinikkloriidina), protiofoss ja triforiin. (15) Identsus- ja füüsilisi kontrolle võib teha sisenemisdokumendil märgitud sihtkoha pädev asutus vastavalt käesoleva määruse artikli 9 lõikele 2. (16) Standardmeetodid: EN 1988-1:1998, EN 1988-2:1998 või ISO 5522:1981. (17) Prokloraasijäägid. (18) Järgmiste pestitsiidide jäägid: diafentiuroon, formetanaat (formetanaadi ja selle soolade summa, väljendatud formetanaatvesinikkloriidina) ja metüültiofanaat. (19) Töötlemata tooted on määratletud Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (ELT L 139, 30.4.2004, lk 1). (20) Turuleviimine [Termin on muutunud. Uus termin on „turulelaskmine”.] ja lõpptarbija on määratletud Euroopa Parlamendi ja nõukogu 28. jaanuari 2002. aasta määruses (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1). (21) Järgmiste pestitsiidide jäägid: ditiokarbamaadid (ditiokarbamaadid, väljendatud CS2-na, sealhulgas maneeb, mankotseeb, metiraam, propineeb, tiraam ja tsiraam), fentoaat ja kvinalfoss.

▼M17









II LISA

ÜHINE SISENEMISDOKUMENT

Juhised ühise sisenemisdokumendi täitmiseks

Üldist: Dokument tuleb täita trükitähtedega. Iga märkus vastab asjaomase lahtri numbrile.

I osa Selle osa peab täitma sööda- või toidukäitleja või tema esindaja, kui ei ole märgitud teisiti.

Lahter I.1. Kauba saatja: saadetist lähetava füüsilise või juriidilise isiku (sööda- ja toidukäitleja) nimi ja täielik aadress. Soovitatav on esitada telefoni- ja faksinumber või e-posti aadress.

Lahter I.2. Ühise sisenemisdokumendi viitenumbri täidab määratud sisenemiskoha pädev asutus. Sööda- ja toidukäitleja märgib määratud sisenemiskoha, kuhu saadetis peab jõudma.

Lahter I.3. Kauba saaja: saadetise adressaadiks oleva füüsilise või juriidilise isiku (sööda- ja toidukäitleja) nimi ja täielik aadress. Soovitatav on esitada telefoni- ja faksinumber või e-posti aadress.

Lahter I.4. Saadetise eest vastutav isik: isik (sööda- ja toidukäitleja, tema esindaja või isik, kes tema nimel täidab deklaratsiooni), kes vastutab saadetise eest, kui see on jõudnud määratud sisenemiskohta, ja kes esitab importija nimel vajalikud deklaratsioonid määratud sisenemiskoha pädevale asutusele. Märkida nimi ja täielik aadress. Soovitatav on esitada telefoni- ja faksinumber või e-posti aadress.

Lahter I.5. Päritoluriik: kolmas riik, kust kaup pärineb, kus see on kasvatatud, koristatud või toodetud.

Lahter I.6. Lähetajariik, kust saadetis on lähetatud: kolmas riik, kus saadetis on pandud liitu sõitva lõpliku transpordivahendi peale.

Lahter I.7. Importija: nimi ja täielik aadress. Soovitatav on esitada telefoni- ja faksinumber või e-posti aadress.

Lahter I.8. Sihtkoht: kättetoimetamisaadress liidus. Soovitatav on esitada telefoni- ja faksinumber või e-posti aadress.

Lahter I.9. Määratud sisenemiskohta saabumine: märkida saadetise eeldatav määratud sisenemiskohta jõudmise kuupäev.

Lahter I.10. Dokumendid: märkida saadetisega kaasas olevate ametlike dokumentide väljastamiskuupäev ja number.

Lahter I.11. Märkida üksikasjalikud andmed transpordivahendi kohta, millega saadetis tuuakse: õhusõidukite puhul lennunumber, laevade puhul laeva nimi, maanteesõidukite puhul registreerimisnumber ja vajadusel haagise number, raudteesõidukite puhul rongi tunnusandmed ja vaguni number.

Viited dokumentidele: lennuveokirja number, laeva lastikirja number, raudtee- või maanteeveo puhul kaubasaatelehe number.

Lahter I.12. Kauba kirjeldus: esitada kauba detailne kirjeldus (sh sööda liik).

Lahter I.13. Kauba kood: kauba tunnuskood, mis on esitatud I lisas (olemasolu korral lisada ka TARICi alamrubriik)

Lahter I.14. Brutomass: kogumass kilodes. Brutomass määratletakse toodete kogukaaluna koos kontaktpakendite ja muu pakendiga, välja arvatud transpordikonteinerid ja muu transpordivarustus.

Netomass: tegeliku toote mass kilogrammides ilma pakendi massita. Netomassi määratletakse toodete kaaluna ilma kontaktpakendite või muu pakendita.

Lahter I.15. Pakendite arv

Lahter I.16. Temperatuur: märkida vastav transpordiliik/ladustamistemperatuur.

Lahter I.17. Pakendiliik: märkida toodete pakendi liik.

Lahter I.18. Kauba kasutusotstarve: märkida rist vastavasse kasti sõltuvalt sellest, kas kaup on ette nähtud inimtoiduks eelnevalt sortimata või muul viisil füüsiliselt töötlemata (sel juhul märkida rist kasti „inimtoiduks”), inimtoiduks pärast vastavat töötlemist (rist kasti „täiendavaks töötlemiseks”) või kasutamiseks söödana (sel juhul märkida rist kasti „söödaks”).

Lahter I.19. Märkida vajaduse korral kõik plommi ja konteineri identifitseerimisnumbrid.

Lahter I.20. Üleviimine kontrollpunkti: artikli 19 lõikes 1 osutatud üleminekuajal märgitakse määratud sisenemiskohas sellesse kasti rist, et lubada saadetise viia teise kontrollpunkti.

Lahter I.21. Ei kohaldata.

Lahter I.22. Impordiks: sellesse kasti tehakse rist siis, kui saadetis on ette nähtud liitu importimiseks (artikkel 8).

Lahter I.23. Ei kohaldata.

Lahter I.24. Märkida ristiga vastav transpordivahend.

II osa Selle osa täidab pädev asutus.

Lahter II.1. Kasutada sama viitenumbrit kui lahtris I.2.

Lahter II.2. Vajaduse korral täidab toll.

Lahter II.3. Dokumentide kontroll: täita iga saadetise puhul.

Lahter II.4. Määratud sisenemiskoha pädev asutus märgib, kas saadetis on valitud füüsiliseks kontrolliks, mida saab artikli 19 lõikes 1 osutatud üleminekuajal teha mõnes teises kontrollpunktis.

Lahter II.5. Pärast dokumentide kontrollimise rahuldavat tulemust märgib määratud sisenemiskoha pädev asutus artikli 19 lõikes 1 osutatud üleminekuajal, millisesse kontrollpunkti võib saadetise vedada identsuse ja füüsiliseks kontrollimiseks.

Määratud sisenemiskoha pädev asutus märgib ka seda, kas saadetist on lubatud vastavalt artiklile 8 edasi vedada. Edasivedu võib lubada üksnes juhul, kui määratud sisenemiskohas on kontrollitud saadetise identsust ja kui kontrollimise tulemus on rahuldav. Lahter II.11 täidetakse seega ajal, kui saadetise edasiveoks on antud luba, lahter II.12 täidetakse aga siis, kui laboratoorsete uuringute tulemused on selgunud.

Lahter II.6. Märkida selgelt meede, mis tuleb võtta, kui saadetis dokumentide kontrollimisel saadud mitterahuldavate tulemuste tõttu tagasi lükatakse. Kui märgitakse „Tagasisaatmine”, „Hävitamine”, „Muutmine” või „Muul otstarbel kasutamine”, tuleb lahtrisse II.7 märkida sihtkoha aadress.

Lahter II.7. Märkida nõuetekohane loanumber ja kõigi sihtkohtade aadress (või laeva nimi ja sadam), kus saadetist tuleb uuesti kontrollida, nt juhul, kui lahtris II.6 on märgitud „Tagasisaatmine”, „Hävitamine”, „Muutmine” või „Muul otstarbel kasutamine”.

Lahter II.8. Määratud sisenemiskoha pädeva asutuse ametlik pitsat.

Lahter II.9. Määratud sisenemiskoha pädeva asutuse vastutava ametniku allkiri.

Lahter II.10. Ei kohaldata.

Lahter II.11. Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib siia identsuskontrolli tulemused.

Lahter II.12. Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib siia füüsilise kontrolli tulemused.

Lahter II.13. Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib siia laboratoorsete uuringute tulemused. Siia märkida ainekategooria või nakkusetekitaja, mida on laboratoorsete uuringutega kontrollitud.

Lahter II.14. See lahter tuleb täita kõikide saadetiste puhul, mis on liidus vabasse ringlusse lubatud.

Lahter II.15. Ei kohaldata.

Lahter II.16. Märkida selgelt meede, mis tuleb võtta, kui saadetis identsuse või füüsilise kontrollimise mitterahuldavate tulemuste tõttu tagasi lükatakse. Kui märgitakse „Tagasisaatmine”, „Hävitamine”, „Muutmine” või „Muul otstarbel kasutamine”, tuleb lahtrisse II.18 märkida sihtkoha aadress.

Lahter II.17. Keeldumise põhjused: täita vajaduse korral asjakohase teabe lisamiseks. Märkida vastavasse kasti rist.

Lahter II.18. Märkida nõuetekohane loanumber ja kõigi sihtkohtade aadress (või laeva nimi ja sadam), kus saadetist tuleb uuesti kontrollida, nt kui lahtris II.16 on märgitud „Tagasisaatmine”, „Hävitamine”, „Muutmine” või „Muul otstarbel kasutamine”.

Lahter II.19. See lahter tuleb täita juhul, kui saadetise esialgne plomm on konteineri avamisel purunenud. Koostada kõikide sel eesmärgil kasutatud plommide koondnimekiri.

Lahter II.20. Määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse ametlik pitsat.

Lahter II.21. Määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse vastutava ametniku allkiri.

III osa Selle osa täidab pädev asutus.

Lahter III.1. Andmed tagasisaatmise kohta: määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib kasutatava transpordivahendi, selle tunnusandmed, sihtriigi ja tagasisaatmise kuupäeva, niipea kui need andmed teada on.

Lahter III.2. Järelmeetmed: märkida vajaduse korral kohaliku pädeva asutuse vastutav üksus, kelle järelevalve all on saadetis „hävitamise”, „muutmise” või „muul otstarbel kasutamise” korral. Kohalik pädev asutus märgib siia teabe saadetise saabumise ning saadetise vastavuse kohta.

Lahter III.3. Määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse vastutava ametniku allkiri „tagasisaatmise” korral. Kohaliku pädeva asutuse ametliku esindaja allkiri „hävitamise”, „muutmise” või „muul otstarbel kasutamise” korral.

▼M39









III LISA

1. OSA

Juhised ühise sisenemisdokumendi kohta – näidis 2 (CED2)

Üldine

I osa täidab sööda- ja toidukäitleja või tema esindaja, kui ei ole märgitud teisiti.

II ja III osa täidab pädev asutus.

Käesolevas osas esitatud kanded kujutavad endast CED2 elektroonilise versiooni andmesõnastikke.

Elektroonilise CED2 paberkoopial peab olema kordumatu masinloetav optiline märgis, mille hüperlink suunab elektroonilisele versioonile.

Kui lahter võimaldab valida ühe või mitu varianti, kuvatakse CED2 elektroonilises versioonis vaid valitud võimalus(ed).

Kui lahter ei ole kohustuslik, kuvatakse selle sisu nurksulgudega.

Lahtrite järjestus CED2 näidistes, nende lahtrite suurus ja kuju on soovituslikud.

Kui nõutakse templit, on selle elektrooniline ekvivalent e-tempel.







I OSA – SAADETISE KIRJELDUS Lahter Kirjeldus I.1 Kaubasaatja/eksportija Märkida saadetist lähetava füüsilise või juriidilise isiku (sööda- ja toidukäitleja) nimi ja täielik aadress. Soovitatav on esitada telefoni- ja faksinumber või e-posti aadress. I.2 CVED viide See on süsteemis TRACES määratud kordumatu tähtnumbriline kood (korratakse lahtrites II.2 ja III.2). I.3 Kohalik viide Märkida kordumatu tähtnumbriline tunnuskood, mille on määranud pädev asutus. I.4 Määratud sisenemiskoht Vajaduse korral valige määratud sisenemiskoha või kontrollpunkti nimi. I.5 Määratud sisenemiskoha kood See on vajaduse korral süsteemis TRACES sisenemiskoha või kontrollpunkti jaoks määratud kordumatu tähtnumbriline kood. I.6 Kaubasaaja/importija Märkida nimi ja täielik aadress. Soovitatav on esitada telefoni- ja faksinumber või e-posti aadress. I.7 Sihtkoht Märkida tarne sihtkoha aadress liidus. Soovitatav on esitada telefoni- ja faksinumber või e-posti aadress. I.8 Saadetise eest vastutav ettevõtja See on isik (sööda- ja toidukäitleja, tema esindaja või isik, kes tema nimel täidab deklaratsiooni), kes vastutab saadetise eest, kui see on jõudnud määratud sisenemiskohta, ja kes esitab importija nimel vajalikud deklaratsioonid määratud sisenemiskoha pädevale asutusele. Märkida nimi ja täielik aadress. Soovitatav on esitada telefoni- ja faksinumber või e-posti aadress. I.9 Saatedokumendid Märkida saadetisega kaasas olevate ametlike dokumentide väljaandmise kuupäev ja number. Äridokumendi viide: lennuveokirja number, laeva lastikirja number või raudtee- või maanteesõiduki puhul kaubasaatelehe number. I.10 Eelteade Märkida vajaduse korral saadetise kavandatav määratud sisenemiskohta või kontrollpunkti jõudmise kuupäev. I.11 Päritoluriik See tähendab kolmandat riiki, kust kaup pärineb, kus see on kasvatatud, koristatud või toodetud. I.12 Ei kohaldata I.13 Transpordivahend Märkida üksikasjalikud andmed transpordivahendi kohta, millega saadetis tuuakse: õhusõidukite puhul lennunumber, laevade puhul laeva nimi, maanteesõidukite puhul registreerimisnumber ja vajadusel haagise number, raudteesõidukite puhul rongi tunnusandmed ja vaguni number. I.14 Lähteriik See tähendab kolmandat riiki, kus saadetis on pandud liitu sõitva lõpliku transpordivahendi peale. I.15 Ei kohaldata I.16 Veotingimused Valida sobiv temperatuur veo ajal. I.17 Konteineri number/plommi number Märkida vajaduse korral kõik plommi ja konteineri tunnusnumbrid. Ametliku plommi puhul märkida ametliku plommi number, nagu on märgitud ametlikus sertifikaadis, ja märgistada kast „ametlik plomm“ või märkida mõni muu saatedokumentides nimetatud tõkend. I.18 Sertifitseeritud Märkida kauba kasutusotstarve, nagu on märgitud ametlikus sertifikaadis (vajaduse korral) või äridokumendis. Märgistada asjaomane kast vastavalt sellele, kas kaup on ette nähtud inimtoiduks eelnevalt sortimata või muul viisil füüsiliselt töötlemata kujul (sel juhul märgistada lahter „Inimtoit“) või inimtoiduks pärast sellist töötlemist (märgistada lahter „Edasine töötlemine“) või kasutamiseks söödana (märgistada lahter „Sööt“). I.19 Ei kohaldata I.20 Üleviimiseks Artikli 19 lõikes 1 sätestatud üleminekuajal valib määratud sisenemiskoht selle lahtri, et lubada üleviimist teise kontrollpunkti pärast seda, kui määratud sisenemiskohas on tehtud rahuldav dokumentide kontroll. I.21 Edasitoimetamiseks Märkida eelistatud koht, kuhu identsus- ja füüsiliseks kontrolliks valitud saadetis kooskõlas artikliga 8 määratud sisenemiskoha loal füüsilise kontrolli tulemuste selgumiseni transporditakse. I.22 Ei kohaldata I.23 Siseturu jaoks Märgistada see lahter siis, kui saadetis on ette nähtud liitu importimiseks (artikkel 8). I.24 Ei kohaldata I.25 Ei kohaldata I.26 Ei kohaldata I.27 Transpordivahend pärast piiripunkti Valida sobiv transpordivahend kontrollpunkti üleviimise või edasitoimetamise puhul (vt juhised lahtris I.13). I.28 Ei kohaldata I.29 Ei kohaldata I.30 Ei kohaldata I.31 Saadetise kirjeldus Esitada kauba detailne kirjeldus (sh sööda puhul selle liik). Kasutada kauba tunnuskoodi, mis on esitatud I lisas (sh lisada olemasolu korral TARICi alamrubriigi kood). Märkida pakendiliik. I.32 Pakkeüksuste koguarv Vajaduse korral märkida saadetisse kuuluvate pakkeüksuste koguarv. I.33 Üldkogus Vajaduse korral märkida üksuste või mahu arv. I.34 Kogunetomass (kg)/kogubrutomass (kg) Netomass: tegeliku toote mass kilogrammides ilma pakendi massita. Netomass on määratletud kui toodete mass ilma kontaktpakendite ja muude pakenditeta. Brutomass: kogumass kilogrammides. Brutomass määratletakse toodete kogumassina koos kontaktpakendite ja muu pakendiga, välja arvatud transpordikonteinerid ja muu transpordivarustus. I.35 Kinnitus Deklaratsiooni peab allkirjastama saadetise eest vastutav füüsiline isik. Mina, allakirjutanud ettevõtja, eespool kirjeldatud saadetise eest vastutav isik, kinnitan, et minule teadaolevatel andmetel on käesoleva dokumendi I osas esitatu tõene ja täielik ning ma nõustun täitma määrusest (EÜ) nr 882/2004 (ametlike kontrollide kohta) tulenevaid nõudeid, sh ametliku kontrollimise eest tasumine, ning nõustun sööda- ja toidualastele õigusaktidele mittevastavuse korral rakendatavate ametlike meetmetega.







II OSA – KONTROLLID Lahter Kirjeldus II.1 Eelmine CVED Märkida selles lahtris süsteemis TRACES CED jaoksmääratud kordumatu tähtnumbriline kood, mida kasutatakse enne kontrollpunkti üleviimist või enne edasitoimetamist. II.2 CVED viide See on lahtris I.2 märgitud kordumatu tähtnumbriline kood. II.3 Dokumentide kontroll Täita iga saadetise puhul. II.4 Identsuskontroll Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib identsuskontrolli tulemused. II.5 Füüsiline kontroll Määratud sisenemiskoha pädev asutus märgib, kas saadetis on valitud füüsiliseks kontrolliks, mida saab artikli 19 lõikes 1 osutatud üleminekuajal teha mõnes teises kontrollpunktis. Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib siia füüsilise kontrolli tulemused. II.6 Laboriuuringud Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib siia laboriuuringute tulemused. Siia märkida ainekategooria või nakkusetekitaja, mida on laboriuuringutega kontrollitud. II.7 Ei kohaldata II.8 Ei kohaldata II.9 Lubatud üleviimiseks Pärast dokumentide kontrollimise rahuldavat tulemust märgib määratud sisenemiskoha pädev asutus artikli 19 lõikes 1 osutatud üleminekuajal, millisesse kontrollpunkti võib saadetise transportida identsuse ja füüsiliseks kontrollimiseks. II.10 Edasitoimetamiseks Määratud sisenemiskoha pädev asutus märgib, kas saadetist on lubatud vastavalt artiklile 8 edasi toimetada. Edasitoimetamist võib lubada üksnes juhul, kui määratud sisenemiskohas on kontrollitud saadetise identsust ja kui kontrollimise tulemus on rahuldav. Lahter II.4 täidetakse seega ajal, kui saadetise edasitoimetamiseks on antud luba, lahter II.5 täidetakse aga siis, kui laboriuuringute tulemused on selgunud. II.11 Ei kohaldata II.12 Lubatud siseturule See lahter tuleb täita kõikide saadetiste puhul, mis on liidus vabasse ringlusse lubatud. II.13 Ei kohaldata II.14 Ei kohaldata II.15 Ei kohaldata II.16 Ei ole vastuvõetavad Märkida selgelt kuupäev, mil meede tuleb võtta, kui saadetis dokumentide kontrollimisel saadud mitterahuldavate tulemuste tõttu tagasi lükatakse. II.17 Keeldumise põhjus Märgistada vastav kast. II.18 Kontrollitud sihtkohtade üksikasjad (lahtrid II.9, II.10 ja II.16) Märkida vajaduse korral loanumber ja aadress (või laeva nimi ja sadam) kõikide sihtkohtade puhul, kus nõutakse saadetise täiendavat kontrolli. II.19 Saadetis uuesti plommitud See lahter tuleb täita juhul, kui saadetise esialgne plomm on konteineri avamisel purunenud. Tuleb koostada kõikide sel eesmärgil kasutatud plommide koondnimekiri. II.20 Määratud sisenemiskoha või kontrollpunkti identimine Määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse ametlik tempel. II.21 Sertifikaati välja andev ametnik Määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse vastutava ametniku allkiri. Mina, allakirjutanu, määratud sisenemiskoha/kontrollpunkti ametlik inspektor, kinnitan, et saadetist on kontrollitud kooskõlas Euroopa Liidu nõuetega. II.22 Kontrollitasud Seda lahtrit võib kasutada kontrollitasude märkimiseks. II.23 Tollidokumendi viide Vajaduse korral täidab toll. II.24 Järgnev CVED Märkida süsteemis TRACES on CED jaoksmääratud kordumatu tähtnumbriline kood, mida kasutatakse pärast kontrollpunkti üleviimist või pärast edasitoimetamist.







III OSA – JÄRELMEETMED Lahter Kirjeldus III.1 Eelmine CVED See on lahtris II.1 märgitud kordumatu tähtnumbriline kood. III.2 CVED viide See on lahtris I.2 märgitud kordumatu tähtnumbriline kood. III.3 Järgnev CVED Märkida lahtris II.24 märgitud ühe või mitme CED-ga seotud tähtnumbriline kood. III.4 Andmed tagasisaatmise kohta Määratud sisenemiskoha pädev asutus või artikli 19 lõikes 1 osutatud üleminekuajal kontrollpunkti pädev asutus märgib kasutatava transpordivahendi, selle tunnusandmed, sihtriigi ja tagasisaatmise kuupäeva, niipea kui need andmed teada on. Väljumise piiripunkti või määratud sisenemiskoha nime märkimine on vabatahtlik. III.5 Järelmeetmed Märkida vajaduse korral kohaliku pädeva asutuse vastutav üksus, kelle järelevalve all on saadetis hävitamise, muutmise või muul otstarbel kasutamise korral. Kohalik pädev asutus märgib sellesse lahtrisse teabe saadetise saabumise ning saadetise vastavuse kohta. III.6 Sertifikaati välja andev ametnik Tagasisaatmise korral tähendab see määratud sisenemiskoha pädeva asutuse või artikli 19 lõikes 1 osutatud üleminekuajal kontrollpunkti pädeva asutuse vastutava ametniku allkirja. Hävitamise, muutmise või muul otstarbel kasutamise korral tähendab see kohaliku pädeva asutuse vastutava ametniku allkirja.

2. OSA

CED2 näidis